Diari Oficial de la Generalitat Valenciana


Sumari del DOGV 2193, del 26-01-1994 (1994/830361)

RESOLUCIÓ de 26 de novembre de 1993, de la Direcció Territorial d'Educació de València, per la qual s'estableix el calendari escolar per al curs 93/94 en les distintes localitats de la provincià de València.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2193

Data del DOGV
:   26-01-1994

Secció del DOGV
:   ALTRES DISPOSICIONS

Número del document
:   1994/830361


Data del document
:   26-11-1993

Organisme emissor
:   Conselleria de Educació i Ciència

Tipus de document
:   Resolució

Correcció d'errades

RESOLUCIÓ de 26 de novembre de 1993, de la Direcció Territorial d'Educació de València, per la qual s'estableix el calendari escolar per al curs 93/94 en les distintes localitats de la província de València. [94/0195]  
Vista l'Ordre de 18 de juny de 1993, de la Conselleria de Cultura, Educació i Ciència, per la qual s'estableix el calendari d'activitats per a tots els centres docents no universitaris de la Comunitat Valenciana durant el curs escolar 1993/94.  
Vistes les instruccions de la Direcció General de Centres Docents de 6 de setembre de 1993, que despleguen la normativa anterior  
Atès que per part dels consells escolars municipals de les localitats relacionades en l'annex I s'ha rebut la proposta d'adequació del calendari lectiu a les característiques pròpies de la localitat.  
Atès que per part dels ajuntaments de les localitats relacionades en l'annex II s'ha rebut la proposta d'adequació del calendari lectiu a les característiques pròpies de la localitat.  
Atès que en les localitats que es relacionen en l'annex III, ni el Consell Escolar Municipal ni l'ajuntament han presentat proposta d'adequació del calendari lectiu a les característiques pròpies de la localitat i, per tant, és d'aplicació allò que disposa l'últim paràgraf de l'apartat cinquè de l'Ordre de 18 de juny de 1993.  
Fent ús de les atribucions en matèria de calendari escolar previstes en la legislació vigent, resolc:  
Primer  
A l'efecte de fixar els 175 dies de classe entre els previstos en el calendari escolar per als nivells d'Educació Infantil, Educació Pre-escolar, Educació Primària, Educació General Bàsica i Educació Especial, s'aproven aquells en els quals no hi haurà classe per als alumnes i que s'assenyalen en l'epígraf 1 dels annexos I, II, III d'aquesta resolució. Aquests dies es destinaran a la celebració de les festes de caràcter escolar i local.  
Segon  
A l'efecte de fixar els 160 dies de classe entre els previstos en el calendari escolar per als nivells de BUP, COU, FP, Ensenyaments Especialitzats i EPA, s'aproven aquells en els quals no hi haurà classe per als alumnes i que s'assenyalen en l'epígraf 2 dels annexos I, II, III d'aquesta resolució. Aquests dies es destinaran a la celebració de festes de caràcter escolar i local.  
Tercer  
Determinar, com a últim dia de classe per als alumnes dels nivells educatius que s'indiquen en els apartats primer i segon, el que apareix en els annexos I, II i III d'aquesta resolució.  
Quart  
Els dies de classe compresos entre els 175 i 160 respectivament no es podran destinar a proves de suficiència o recuperació final. En aquests dies tampoc es podran interrompre les classes per a establir períodes d'exàmens, fer exàmens pendents o realitzar juntes d'avaluació o claustres.  
Contra aquesta resolució, que no esgota la via administrativa, es podrà interposar recurs ordinari davant la Direcció General de Centres Docents en el termini d'un mes a partir de la notificació individualitzada d'aquesta o a partir del dia següent de la publicació en el DOGV.  
València, 26 de novembre de 1993.- El Director Territorial d'Educació: José Manuel Mayer Benítez.